Halden
<s>Halden () je značajan grad u Norveškoj.</s><s>Grad se nalazi unutar pokrajine Istočne Norveške i pripada okrugu Viken, na samoj švedskoj granici.</s><s>Prije administrativne reforme 2020. godine, grad je pripadao grofoviji Østfold, gdje je bio četvrti najveći grad.</s>

<s>Prema podacima o stanovništvu iz 2011. godine u Haldenu je živjelo oko 22.000 stanovnika, dok je na širem području grada živjelo blizu 30.000 stanovnika.</s>

<s>Zemljopis 
Grad Halden se nalazi u krajnje jugoistočnom djelu Norveške, na samoj granici sa Švedskom, koja se nalazi preko puta zaljeva, dva kilometra zračne linije od grada.</s><s>Udaljen je 130 kilometra južno od glavnog grada Osla.</s>

<s>Reljef: Halden se nalazi na južnoj obali Skandinavskog poluotoka.</s><s>Grad se razvio u delti rijeke Tiste, u nevelikoj dolini uz more.</s><s>Istočno od grada izdižu se brda.</s><s>Shodno tome, nadmorska visina grada ide od 0 do 120 metara nadmorske visine.</s>

<s>Klima: klima u Haldenu je umereno kontinentalna s utjecajem Atlantika i Golfske struje.</s><s>Nju odlikuju blage zime i hladnija ljeta.</s>

<s>Vode: Halden se razvio kao morska luka u delti rijeke Tiste, koja se par kilometara zapadno ulijeva u Severno more, tačnije u Idski fjord.</s>

<s>Povijest 
Prvi tragovi naseljavanja na mjestu današnjeg Haldena javljaju se u doba preistorije.</s><s>Današnje naselje prvi put se spominje 1629. godine.</s><s>Međutim, uslijed sukoba između Danske i Švedske krune sredinom stoljeća, koja se velikim dijelom provodio na ovom području, Halden je već 1665. godine dobio gradska prava.</s><s>Ubrzo je iznad grada izgrađena moćna tvrđava Fredriksten.</s><s>Staro ime grada je bilo Fredrikshald.</s>

<s>U blizini grada je 30. studenog 1718. godine ubijen švedski kralj Karl XII tijekom opsade tvrđave Fredriksten (v. Veliki sjeverni rat).</s>

<s>Tijekom petogodišnje okupacije Norveške (1940–1945) od strane Trećeg rajha Halden i njegovo stanovništvo nisu značajnije stradali.</s>

<s>Stanovništvo 
Danas Halden ima oko 22.000 stanovnika, dok šire područje grada ima blizu 30.000 stanovnika.</s><s>Posljednjih godina broj stanovnika u gradu raste godišnjom stopom od 0,5%.</s>

<s>Privreda 
Gospodarstvo grada tradicionalno se temelji na industriji i pomorstvu.</s><s>U posljednjih nekoliko desetljeća grad je mnogo ulagao u razvoj industrije računarske i telekomunikacione opreme, pa je Halden danas jedno od stecišta razvoj IT sektora u Norveškoj.</s>

<s>Posljednjih godina značaj trgovine, poslovanja i usluga je sve veći.</s>

<s>Priroda 
Halden je okružen šumama i vodom, pa se lako mogu pronaći mjesta za planinarenje i pecanje.</s><s>Jeleni i losovi česta su pojava, a vukovi su također primijećeni u okrugu uz granicu sa Švedskom.</s><s>U šumi se u ranu jesen mogu naći maline, kupine, borovnice, divlje brusnice i mnoge vrste gljiva.</s><s>Popularna odredišta za planinare i druge ljubitelje prirode uključuju Prestebakke i Kornsjø.</s>

<s>Haldenska meteorološka stanica se nalazi u Bueru.</s>

<s>Gradovi pobratimi 
Halden je pobratimljen sa gradovima:
  Ringsted
  Skövde
  Vammala</s>

<s>Poznate ličnosti  
 Christen Ager-Hanssen, poduzetnik;
 Sven Elvestad, književnik;
 Carl Frederik Fearnley, astronom;
 Thomas Fearnley, slikar;
 Svein Grøndalen, nogometaš;
 Christian Heinrich Grosch, arhitekt;
 Andreas Hagelund, gimnastičar;
 Carl Frølich Hanssen, vojno lice i kvisling;
 Egil Hjorth-Jenssen, glumac, reditelj i dramaturg;
 Iver Huitfeldt, časnik;
 Eva Kolstad, političarka i aktivistica; 
 Håkon Wium Lie, web pionir i aktivist;
 Ove Gjerløw Meyer, pravnik;
 Alvilde Prydz, književnik;
 Christian August Selmer, političar;
 Lars Sponheim, političar;
 Nils Otto Tank, vjerski vođa;</s>

<s>Zbirka slika</s>

<s>Spoljašnje veze</s>

<s>Zvanična stranica grada Haldena</s>

<s>Gradovi u Norveškoj</s>

